ટ્રમ્પ પ્રશાસને મીડિયા સાથે વાત કરતા કહ્યુ કે ભારત અને ચીન પણ તે જ દેશોમાં શામેલ છે જેમને ઈરાન પાસેથી તેલ ન ખરીદવા માટે કહેવામાં આવ્યુ છે. ભારત અને ચીનને મોટી માત્રામાં તેલની જરૂરિયાત હોય છે અને બંને દેશો ઈરાન માટે સારા વ્યાપારિક ભાગીદાર છે. ટ્રમ્પ પ્રશાસને પોતાના નિવેદનમાં કહ્યુ કે, "તેમની (ભારત-ચીન) કંપનીઓએ પણ દરેક પ્રકારના નિયમોનું પાલન કરવાનું રહેશે અને અમે નિશ્ચિત રૂપે અનુરોધ કરીશુ કે તેમની તેલ આયાત શૂન્ય થઈ જાય." અધિકારીએ કહ્યુ કે આ ઈરાનને અલગ પાડી દેવા માટેના ટ્રમ્પ પ્રશાસનના પ્રયાસોના ભાગ રૂપે છે અને આખા ક્ષેત્રમાં ઈરાનના ઘાતક વ્યવહારને બહાર પાડવા માટેની કોશિશ કરવામાં આવી રહી છે.